แกรนด์เอ็กซ์
แกรนด์เอ็กซ์ (GRAND EX’) เป็นวงดนตรีที่มีชื่อเสียงและประวัติยาวนาน ก่อตั้งโดย นคร เวชสุภาพร ชักชวนเพื่อนๆ ที่ วิทยาลัยบพิตรพิมุข ตั้งวงดนตรีชื่อว่า “Extreme” ต่อมาประกวดสตริงคอมโบครั้งที่ 3 โดยใช้ชื่อ แกรนด์เอ็กซ์
เพราะความชื่นชอบเพลง Under ground ชอง Grand Funk Railroad กับ Jimi Hendrix and Experience จึงนำชื่อ มารวมกันเป็น GRAND EXPERIENCE แต่เนื่องจากออกเสียงยากพอดีในช่วงนั้นที่ประเทศญี่ปุ่นมีงานเอ็กโป ในโปสเตอร์เขียนว่า EX’ 70 ซึ่งย่อมาจาก “เอกซ์โป 1970” จึงนำมาใช้บ้างโดยเปลี่ยนจาก EXPERIENCE กลายเป็น EX’ แทน จึงเรียกว่า แกรนด์เอ็กซ์
วงแกรนด์เอ็กซ์ รวมตัวกันก่อตั้งในปี พ.ศ. 2513 โดยกลุ่มนักเรียนชั้น ม.ศ. 5 วิทยาลัยบพิตรภิมุข นำโดย นคร เวชสุภาพร (ตำแหน่งกีตาร์โซโลและหัวหน้าวง) ร่วมด้วยเพื่อนๆวิทยาลัยเดียวกัน คือ กำธร คุณานุกูล (กีต้าร์คอร์ด) วราวุธ หิรัญวรรณ (เบส) ดำรง ชื่นเจริญสุข (โฆษกและนักร้องนำ) ณรงค์ เผือกห้าวหาญ (นักร้องนำ),ประสิทธิ์ ไชยะโท (กลอง) และ สมมาตร ธูปจินดา (ออร์แกน)
สมาชิกวงแกรนด์เอ็กซ์เข้าร่วมประกวดวงสตริงคอมโบ้ชิงแชมป์ประเทศไทยในปี พ.ศ. 2515 ประเภทนักเรียนนักศึกษา ซึ่งการประกวด 2 ครั้งก่อนหน้านั้น คือ ปี 2512,และ 2513 (ปี 2514 งดเพราะเหตุการณ์ความวุ่นวายทางการเมือง) โดยวง “ดิอิมพอสซิเบิ้ล” คว้าแชมป์ไปครองทั้งสองครั้ง รวมถึงครั้งที่ 3 ในปี 2515 ด้วย
ผลการประกวดในประเภทนักเรียนนักศึกษานั้น วงมัมมี่ได้เป็นแชมป์ ส่วนแกรนด์เอ็กซ์ได้รางวัลรองชนะเลิศคู่กับรางวัลขวัญใจสื่อมวลชนมาครอง ด้วยแนวทางการแต่งตัวที่เข้าตาสื่อ คือแม้จะเล่นเพลงร็อคดุๆ แต่พวกเขาแต่งตัวสุภาพเรียบร้อย ใส่กางเกงขายาวสีดำ เสื้อเชิ้ตสีขาว ผูกเนคไท สวนทางกับวงอื่นๆ
หลังการประกวด สมาชิกบางคนเรียนจบ โดยแต่ละคนแยกย้ายกันไปเรียนต่อในระดับอุดมศึกษา แต่นคร เวชสุภาพรยังคงหาสมาชิกวง โดยลงทุนถึงขนาดสละสิทธิ์ไม่เรียนในมหาวิทยาลัยที่เอ็นท์ติด แต่เลือกที่จะเรียนในมหาวิทยาลัยเปิดที่เพื่อนๆนักดนตรีส่วนใหญ่กันอยู่ ทั้งนี้เพื่อความสะดวกในการซ้อมดนตรีและการทำวง
วงแกรนด์เอ็กซ์เริ่มเป็นที่รู้จักจากการเล่นตามคลับ บาร์และต่างจังหวัด อยู่สักพักหนึ่งประมาณ 8 เดือน ก่อนที่เพื่อนๆบางคนในวงจะลาออกไป โดยนคร เวชสุภาพรได้ออกเดินทางหาสมาชิกคนใหม่ พร้อมกับปรับแนวทางของวงแกรนด์เอ็กซ์ใหม่เพื่อให้เป็นวงสตริงคอมโบ้อย่างเต็มรูปแบบ ด้วยการเสริมทัพทีมเครื่องเป่า คือ ชาย แสงชะอุ่ม (แซ็กโซโฟน), เสน่ห์ ศุภรัตน์ (ทรัมเป็ด) และ สมศักดิ์ อภิวัฒน์วีรกุล : (ทรอมโบน) เข้ามาในราวปี 2517 และการเข้ามาของนักร้องนำคนใหม่ คือ วสันต์ แต้สกุล (นามสกุลตอนนั้น)
ปี 2519 มือเบสในยุคก่อตั้งกับมือคีย์บอร์ดลาออกไป วสันต์ จึงต้องหันไปเล่นคีย์บอร์ดอีกทาง ส่วนมือเบสได้แอ๊ด-ทนงศักดิ์ อาภรณ์ศิริมาเป็นสมาชิกคนใหม่
ในปีเดียวกันนี้ แกรนด์เอ็กซ์ได้ จำรัส เศวตาภรณ์ มาเพิ่มในฐานะนักร้องนำและกีตาร์คอร์ด ก่อนออกซิงเกิ้ลแรก“คู่นก”ตามมาในปี 2520
":คู่นก (2520)
":ลูกทุ่งดิสโก้ชุดที่ 1 (สิงหาคม 2522) ":ลูกทุ่งดิสโก้ชุดที่ 2 (มีนาคม 2523) ":เขิน (กรกฎาคม 2523)":ผู้หญิง (มีนาคม 2524)":แกรนด์เอ็กซ์ โอ (ตุลาคม 2524)":บุพเพสันนิวาส (มีนาคม 2525)":นิจนิรันดร์ (กันยายน 2525)":พรหมลิขิต (ตุลาคม 2525)":เพชร (กันยายน 2526)":บริสุทธิ์ (เมษายน 2527)":ดวงเดือน (พฤศจิกายน 2527)":หัวใจสีชมพู (มีนาคม 2528)":สายใย (กรกฎาคม 2528)":ขวดโหล 1 (กุมภาพันธ์ 2529)":ขวดโหล 2 (2529)":นิรันดร์กาล (พฤษภาคม 2529)":อยากให้ความรัก (แก่คนทั้งโลก) (กุมภาพันธ์ 2530)":ได้ไหม (พฤศจิกายน 2531)
":อัลบั้มชุดพิเศษบทเพลงพระราชนิพนธ์ (ดวงใจกับความรัก) (ธันวาคม 2530) อัลบั้มพิเศษเทิดพระเกียรติ พระบาทสมเด็จพระปรมินทรมหาภูมิพลอดุลยเดช บรมนาถบพิตรเนื่องในโอกาส พระราชพิธีมหามงคลเฉลิมพระชนมพรรษา 5 รอบ 5 ธันวาคม 2530"
":บันทึกการแสดงสดที่แมนฮัตตันคลับ (กุมภาพันธ์ 2523)":บันทึกการแสดงสด หอประชุมจุฬา (มิถุนายน 2524)":Valentine Laser Concert (กุมภาพันธ์ 2526)โดยยังมีสมาชิกอีก 4 คน "นครเวช สุภาพร", "ประสิทธิ์ ไชยะโท", "โชคดี พักภู่" และ "ดนุพล แก้วกาญจน์" ผลิตผลงานต่อไปภายใต้ชื่อใหม่ว่า “แกรนด์เอ็กซ์ แฟมิลี่”